Diari Oficial de la Generalitat Valenciana


Sumari del DOGV 3764, del 05-06-2000 (2000/3826)

RESOLUCIÓ de 27 de març de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació núm. 6 de les normes subsidiàries de Planejament de Buñol (aparcament).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3826


Data del document
:   27-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Buñol
    * pla d'urbanisme

RESOLUCIÓ de 27 de març de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació núm. 6 de les normes subsidiàries de Planejament de Buñol (aparcament). [2000/X3826]
  
Vist l'expedient que fa referència a la modificació núm. 6 de les normes subsidiàries de Buñol (aparcament), i de conformitat amb els següents:
  
Antecedents de fet
  
Primer. El Ple de l'Ajuntament de Buñol va acordar, el 26 d'octubre de 1999, sotmetre a informació pública el projecte de modificació núm. 6 de les normes subsidiàries. El projecte es va sotmetre a informació pública i una vegada transcorregut el corresponent període d'exposició pública no s'han presentat al·legacions. L'aprovació provisional de l'esmentat projecte va ser acordada pel Ple de la corporació local el 28 de desembre de 1999.
  
Segon. El projecte de modificació consta d'una memòria amb una breu descripció dels antecedents i dels problemes de la zona afectada, justificació de la modificació projectada i plànols d'informació i ordenació.
  
Tercer. L'Ajuntament de Buñol va sol·licitar, el 29 d'octubre de 1999, un informe a la Confederació Hidrogràfica del Xúquer atés el veïnatge de la zona situada junt a la Paperera Galán amb el riu Bunyol.
  
El 30 de novembre de 1999, va ser emés un informe per la Confederació Hidrogràfica del Xúquer, en el qual s'indicava el següent:
  
?Qualsevol modificació que es pretenga realitzar en els llits a què afecte, haurà d'anar acompanyada del projecte de construcció redactat pel tècnic superior competent, i per a poder iniciar les obres s'haurà d'obtenir autorització prèvia de la confederació.
  
Qualsevol actuació que s'execute en el domini públic hidràulic i/o dins de la zona de policia ha de respectar la servitud de pas mínima de 5 m, i abans s'ha d'obtenir l'autorització d'aqueix organisme de conformitat amb la seua normativa sectorial. Igualment s'haurà d'obtenir l'autorització prèvia per a l'abocament de les aigües residuals i pluvials?.
  
Quart. El municipi de Buñol té normes subsidiàries de planejament (tipus B), aprovades definitivament per la Comissió Territorial d'Urbanisme l'1 de juny de 1987.
  
Cinqué. La Comissió Territorial d'Urbanisme de València, en la sessió del dia 28 de febrer de 2000, va adoptar l'acord d'emetre un informe favorable sobre la modificació núm. 6 de les normes subsidiàries de planejament de Buñol (aparcament) i elevar l'expedient al conseller d'Obres Públiques Urbanisme i Transports per a l'aprovació definitiva.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). La documentació està completa, a l'efecte del compliment del que estableix l'article 27 de la LRAU.
  
Segon. La modificació es planteja per a solucionar les necessitats d'aparcament d'una de les zones (av. Violeta, del Hoya i Beltrán Báguena), caracteritzada per la implantació d'edificacions d'alta densitat i amb els comerços de majors dimensions, cosa que ocasiona un increment de la demanda d'aparcament. Segons un estudi encarregat per la corporació local el 1992, ja hi havia una demanda potencial de 100 places d'aparcament en un radi de 100 m amb el centre en l'avinguda de la Música, a 50 m de l'avinguda de Beltrán Báguena.
  
L'objecte principal de la modificació és possibilitar l'execució d'un aparcament públic en sòl urbà amb capacitat per a 78 places, en concret en el subsòl de la zona existent entre l'avinguda de la Música, Beltrán Báguena i Garcés Vericat, (de recent propietat municipal com a conseqüència de l'execució de la UA-1). La modificació comporta la substitució de 1.100 m² de sòl qualificat d'espai lliure zona verda (limítrofs amb l'avinguda Beltrán Báguena i una profunditat de 32 m, dels 2.700 m² existents) per esportiu, recreatiu i d'esbargiment. Els restants 1.600 m² mantindran l'actual qualificació de zona verda.
  
La reducció de la dotació zona verda en 1.100 m² es compensa amb la substitució en altra zona de sòl urbà (situada al costat d'un equipament municipal, l'antiga Paperera Galán), en la qual hi ha 2.900 m² qualificats d'espai lliure, ús esportiu, recreatiu i d'esbargiment, que passaran a qualificar-se, en la totalitat, d'espai lliure zona verda.
  
La substitució dels 1.100 m² de zona verda per ús esportiu, recreatiu i d'esbargiment, en l'espai situat entre l'avinguda de la Música, Beltrán Báguena i Garcés Vericat està motivada perquè l'article 171 de les ordenances municipals no permet que en terrenys destinats a espais lliures (zona verda) es facen altres edificacions que les necessàries per al manteniment dels mateixos jardins o àrees de jocs, o xicotets serveis dels usuaris d'aquestes que no ocupen més del 5%; l'ús no és compatible amb la instal·lació d'un aparcament en el subsòl, ja que el desnivell que hi ha respecte als viaris limítrofs ocasionaria que l'aparcament sobreïsca 3 m sobre la rasant del viari en algunes zones (considerant-lo com a edificació, segons l'article 53 de les normes urbanístiques). A més, el fet de considerar l'espai superior de l'aparcament com a plaça (atés que es tracta d'un forjat) impediria la disposició d'aqueix espai com a zona verda, ja que no reuneix les condicions de l'article 35 del Reglament de Planejament de la Comunitat Valenciana (Decret 201/1998, de 15 de desembre). En canvi l'article 172 de les normes urbanístiques que regula els terrenys amb qualificació d'espai lliure, ús esportiu, oci i d'esbargiment, atesa l'amplitud d'usos permesos, possibilita la instal·lació de l'aparcament, fins i tot en el supòsit que el mateix sobreïsquera de la rasant, ja que no superaria l'edificabilitat de 0,2 m³/m².
  
La modificació núm. 6 no comporta una reducció de les dotacions en sòl urbà, ja que en realitat es tracta d'una substitució en la qualificació dels espais lliures ?zona verda- i ?esportiu, recreatiu i d'esbargiment?, que es produeix entre la zona delimitada per l'avinguda de la Música, Beltrán Báguena i Garcés Vericat i la zona de l'antiga Paperera Galán; aquest canvi de qualificació no disminueix la zona verda sinó que l'augmenta i manté la proporció de les dotacions públiques.
  
El canvi de 1.100 m² de sòl qualificat d'espai lliure zona verda, que limiten amb l'avinguda de Beltrán Báguena, que passen a esportiu, recreatiu i d'esbargiment, permet l'execució de l'aparcament públic, ja que s'adequa al que disposa l'article 172 de les normes urbanístiques; el sòl restant (1.600 m²) manté la seua qualificació com a zona verda i s'ajusta al que estableix l'article 35 del Reglament de Planejament de la C.V. La substitució proposada en la zona de l'antiga Paperera Galán, de 2.900 m² qualificats d'espai lliure, esportiu, recreatiu i d'esbargiment per zona verda no solament compleix les condicions de qualitat de l'article 35 del Reglament de Planejament, sinó que aquest canvi d'ús s'ajusta millor a les condicions naturals d'una zona amb important vegetació i pròxima al riu Bunyol.
  
Tercer. La modificació comporta una diferent qualificació o ús urbanístic de zones verdes anteriorment previstes, per la qual cosa requereix un informe previ del Consell Superior d'Urbanisme - substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística ?, de conformitat amb el que estableix l'article 55.4 de l'esmentada llei.
  
No es considera necessari el dictamen del Consell Jurídic Consultiu de la Comunitat Valenciana establert en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, atés que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té per objecte possibilitar la implantació d'un aparcament públic en sòl urbà i d'aquesta deriva la diferent zonificació o ús urbanístic de les zones verdes.
  
Quart. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació i amb l'informe previ de la Comissió Territorial d'Urbanisme de València, resolc:
  
1. Informar favorablement sobre la modificació núm. 6 de les normes subsidiàries de Planejament de Buñol (aparcament).
  
2. Aprovar definitivament la modificació núm. 6 de les normes subsidiàries de planejament de Buñol (aparcament).
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que s'hi puga interposar qualsevol altre recurs que es considere oportú.
  
València, 27 de març de 2000.- El conseller d'Obres Públiques, Urbanisme i Transports: José Ramón García Antón.